Велотрасе „Пумба 2“ Grand opening 21-22.10.2023
2023-10-21 09:30 - 2023-10-22 20:30 (Europe/Moscow) | хижа Бонсови поляни
ТД „Боерица“, Bike Center и Specialized Bulgaria ви канят на:
„Пумба 2“ GRAND OPENING – най- новото велотрасе в Люлин планина!
На 21.10.2023г. се събираме в 9:30ч. на х. Бонсови поляни в Люлин планина. Автомобилите най-дoбре да бъдат оставени на 300 метра под хижата на големия паркинг.
Локация: https://goo.gl/maps/1tBEqta9b5fTfVnb7

Акценти:
– 9:30 ч. – Rазпределяме се на няколко работни групи за да направим последни довършителни работи по трасето под ръководството на Добромир Добрев от “Bike Ventures”(създател и проектант на трасето).
Имаме следните задачи:
– Да довършим и оформим горната третина на трасето (шейпване, оформяне на виражи, изчистване)
– Да поставим табели по трасето
– Да импрегнираме новите маси с пейки на вр. Дупевица
– 17:00ч. – Официално откриване на трасето
– 17:15ч. – Гърмим шампанско, рязане на лентичка и първо пускане на трасето
– 18:00ч. – Представяне на дигитална платформа/справочник по проект „Вело парк Двете планини – скритата перла на София“ , реализиран с финансовата подкрепа на Столична община – Програма „Европа“ 2023 от Туристическо дружество „Боерица“ в партньорство с Район “Витоша” на СО, Район “Овча купел” на СО и Сдружение “Български туристически съюз“.
– 19:30ч. – Празник под звездите с музика и настроение 
На 22.10.2023г – Цял ден каране и забавления по трасетата „Пумба“ и „Пумба 2“, и в зависимост от условията възможен тест драйв на най-добрите електрически велосипеди Specialized.

Изисквания: Предварително записване тук:
https://forms.gle/gUpWLqML36imhFWX8

Всеки записал се участник ще получи специален подарък изненада от Bike Center и Specialized Bulgaria.
Събитието се осъществява в партньорство с Bike Center, Specialized Bulgaria и хижа Бонсови поляни.

Следработно вторнишко разпускане по Люлинските пътеки
2023-09-29 19:00 - 22:00 UTC
SOS Планински Спортен Клуб към ТД „Боерица“ те пита?
Искаш ли да разпуснеш след работа?
Искаш ли да покараш колело на чист въздух в планината?
Искаш ли да споделиш МТБ емоции с приятна компания?
Искаш ли да изкачваш върхове с красиви панорами?
Искаш ли да спускаш закачливи и предизвикателни пътеки?
Иииии най-важното….
Искаш ли да се наслаждаваш на най-яката крафт наливна бира „Ботаник“ с вкусна скара в уютна хижа накрая на деня?
Ако всичко това ти харесва можеш да се присъединиш към нашата МТБ група безплатно с вторнишки карания в Люлин планина!
Събираме се точно в 18:30ч. всеки Вторник на х. Бонсови поляни (само на 25 мин. от центъра на София)!
Ако идвате с кола най-добре да оставите автомобила на големия паркинг на в.з. Люлин на 5 мин под хижата!
Локация на паркинга:
https://goo.gl/maps/QZFu4GJgJjPC86dU7.
До него може да стигнете както и на
самоход, така и с автомобил през кв. Горна баня!
